ועדת הכספים, כנסת 20, פרוטוקול מספר 824, 2017-10-23 13:10

משה גפני: אני מתכבד לפתוח את ישיבת ועדת הכספים.

משה גפני: על סדר היום תקנות השותפויות (רישום ואגרות) (תיקון), תשע"ז-2017 ותקנות המשכון (סדרי רישום ועיון) (תיקון), תשע"ז-2017.

משה גפני: מי מציג את התקנות?

<גלי גרוס: אני היועצת המשפטית של רשות התאגידים.

<גלי גרוס: התיקונים האלה הם השלמה לדיון שהיה בסוף חודש ספטמבר בוועדת החוקה, חוק ומשפט לגבי תקנות החברות ותקנות העמותות.

<גלי גרוס: עשינו דיון מחדש על כל האגרות והשירותים ברשות התאגידים, בעיקר שירותי עיון במידע וגם אגרות שנתיות ואגרות רישום.

<גלי גרוס: בגדול אנחנו באים בסך הכול עם הפחתה של רבות מן האגרות בעקבות שירותים חדשים שנכנסו, ביטול שירותים שלא צריך אותם יותר וייעול של כל מערך האגרות.

<גלי גרוס: בהקשר של תקנות השותפויות יש כמה תיקונים מרכזיים.

<גלי גרוס: האחד, האפשרות לקבל תיק באינטרנט ב-33 שקלים, את התיק המלא, למייל של אדם, בנוסף לאפשרות שהייתה קיימת גם קודם לקבל דיסק צרוב עם כל המסמכים בתיק השותפות.

<גלי גרוס: זה במקום 64 שקלים בשותפויות.

<גלי גרוס: יש פה הפרשים של שקל.

<גלי גרוס: השירות של קבלת הדיסק יימשך אבל מי שירצה יוכל לקבל תוך שעה אליו למייל ב-33 שקלים את כל המסמכים הסרוקים בתיק חברה.

<גלי גרוס: זה שירות מקוון שעובד באופן אוטומטי.

<גלי גרוס: אנחנו מפשטים גם את הבקשה שפחות נפוצה, של מסמכים מסוימים מתיק חברה או מתיק שותפות.

<גלי גרוס: המסמכים הנפוצים ביותר הם תעודת התאגדות ותעודת שינוי שם.

<גלי גרוס: עד היום היית צריך לעיין בתיק חברה ב-45 שקלים ואז להדפיס את העמודים ולקבל את המסמך הזה מאומת מרשם החברות.

<גלי גרוס: בעצם תוכל לקבל בעלות לא פר עמוד אלא בעלות כוללת תעודת התאגדות ב-10 שקלים, תעודת שינוי שם ב-10 שקלים, וכל מסמך אחר ב-25 שקלים ולא בתשלום פר עמוד שנלווה לתשלום של העיון.

<גלי גרוס: את כל שירות העיון אנחנו מבטלים כי הוא לא קיים, הציבור ממש לא זקוק לו.

<גלי גרוס: העיון מרחוק הוא שייתן מענה.

<פיני שכטר: ממתי זה נכנס לתוקף?

<גלי גרוס: תיקון נוסף, שהוא התיקון היחיד שלא מהווה הקלה לעומת המצב הקיים היום, הוא שאנחנו רוצים לבטל, עוד 5 שנים קדימה מהיום, את האפשרות לקבל פטור רטרואקטיבי מאגרות לגבי שנים אחורה במסגרת של פירוק שותפות.

<גלי גרוס: היום רשות התאגידים נמצאת במקום אחר לגמרי בכל הקשור לפעולות אכיפה.

<גלי גרוס: אנחנו מצפים משותפויות וחברות לשלם את האגרות השנתיות הללו במועד ואם הן לא משלמות אז זה יתפרק באותו רגע.

<גלי גרוס: פירוק שותפות הוא בכלל הרבה יותר קל, ואילו בפירוק חברה יש הוראות שאמורות להקל מאוד על התהליך במסגרת הצעת חוק חדלות פירעון, ולכן הפטור שניתן רטרואקטיבית אחרי 7 שנים של התיישנות, שבאים בדיעבד ומבקשים פטור אחורה, נראה לנו כבר לא נכון לשמר אותו, אבל אנחנו כן נותנים גרייס של 5 שנים קדימה שבה ההוראה תמשיך ותהיה בתוקף, אך בעוד 5 שנים מהיום כבר לא.

<גלי גרוס: התחילה של התיקון הזה היא ב-1 בינואר 2018, במקביל לתיקון שאושר כבר לגבי חברות בוועדת החוקה, חוק ומשפט.

<גלי גרוס: יש פה עוד תיקון טכני, של מבנה התקנות של השותפויות.

<גלי גרוס: השירותים הם אותם שירותים, שירותי עיון בחברות ובשותפויות, אבל בגלל שאחד מהם אושר בוועדת הכספים ואחד מהם אושר בוועדת החוקה, חוק ומשפט אז היו פערים של שקל במחיר.

<גלי גרוס: כאן זה 64 שקלים ושם 63 שקלים; אגרה שנתית היא 1,117 שקלים כאן ו-1,116 שקלים שם.

<גלי גרוס: זה דבר שמבלבל מאוד את הציבור וגם אין לו הצדקה.

<גלי גרוס: לכן בגלל שהשותפויות הן נספח לחברות, ששם עיקר הפעילות, אנחנו רוצים להפנות לסכומים שנקבעו בחברות.

משה גפני: יש העלאה באגרות?

<גלי גרוס: אין העלאה באגרות, הכול הפחתה.

<גלי גרוס: יש שינוי של מבנה התעריפים בחלק מן העניינים.

<גלי גרוס: אם היום היית יכול לשלם פר עמוד, 2 שקלים לאימות של עמוד, היום אתה תשלם 10 שקלים לתעודת התאגדות או 25 שקלים למסמך אחר, אבל זה משנה את כל מבנה התעריף.

<גלי גרוס: במקום שתעיין ב-45 שקלים ואז תשלם פר עמוד אתה משלם 10 שקלים לתעודת התאגדות ומקבל את הדברים, וכמובן שב-33 שקלים אתה יכול לעיין בכל התיק במייל ולהדפיס אותו, להעביר אותו ולעשות אתו כל מה שאתה רוצה, כאשר המסמכים מגיעים כבר מאומתים בחתימה דיגיטלית, כלומר אתה מקבל את הכול אליך.

<גלי גרוס: בתקנות המשכון יש תיקון נוסף, שהוא הנחה לשירותים מקוונים של רישום ועדכון, לעומת התעריף הרגיל של ביצוע רישום ועדכון משכון באופן ידני.

<דניאל פרץ: עיון נשאר אותו דבר?

<גלי גרוס: עיון נשאר אותו דבר כי הפחתנו אותו כבר ב-2010 בוועדת הכספים ל-10 שקלים.

<דניאל פרץ: את יכולה להוסיף שנלווית לרשם החברות גם תוכנה שמאפשרת לצפות בכל המסמכים בתיק.

<גלי גרוס: כך אמרתי.

<גלי גרוס: זה יעלה 33 שקלים.

<גלי גרוס: זה שירות מקוון של קבלת כל התיק.

משה גפני: מי אתה?

<דניאל פרץ: אני עו"ד דניאל פרץ, יושב-ראש לשכת החוקרים הפרטיים.

<דניאל פרץ: באתי מבית ספר סיני באופקים.

משה גפני: אבל אתה לא קשור לזה.

<דניאל פרץ: לא.

משה גפני: אתה במקצוע.

משה גפני: הם נמצאים פה כבר אז אתה חוקר אותם.

משה גפני: נעבור להקראה.

<גלי גרוס: יש כמה תיקוני נוסח קטנים, כמו למשל "התשע"ח" במקום "התשע"ז".

<גלי גרוס: אקרא את זה כבר בנוסח המתוקן.

<גלי גרוס: שלחתי אותו גם לייעוץ המשפטי של הוועדה.

<גלי גרוס: זה תיקון שביצענו גם בחברות וגם בעמותות.

<גלי גרוס: אנחנו רוצים להקדים את מועדי העדכון של האגרות כדי להיות ערוכים טוב יותר ל-1 בינואר שאז הן מתעדכנות אז אנחנו קצת מקדימים את המועד שנוכל, לגבי המדד שפורסם, לבצע את העדכון.

<שגית אפיק: את בעצם מפנה אותנו לתקנות שאישרתם בוועדת החוקה, חוק ומשפט במקום לקבוע אצלנו בתקנות את הסכום.

<שגית אפיק: זה בעייתי.

<שגית אפיק: אנחנו רוצים שהסכום יישאר פה, בתקנות האלה.

<שגית אפיק: את יוצרת מצב שבו הסמכות של הוועדה די מיותרת אם את מפנה לתקנות שמאושרות בוועדת החוקה, חוק ומשפט.

<שגית אפיק: כל עוד לא משנים ועושים הסמכה אחת לכל הקובץ הזה, כדי שתישאר סמכות לוועדה צריך לכתוב את הסכום.

<גלי גרוס: אני רוצה לענות ולנסות לשכנע למה בכל זאת זה נעשה כך, ואם לא אז ייתכן שצריך לעשות איזו הבחנה בין הסכומים, כי אחרת נישאר עם אותה בעיה שקיימת היום.

<גלי גרוס: הבעיה שקיימת היום, הסברתי קודם, נובעת מכך שבגלל פערי ההצמדה יש לנו הפרשים של שקל, 2 שקלים, לפעמים לטובה ולפעמים לרעה, בשותפויות או בחברות לפי העניין.

<גלי גרוס: בפועל מערך השירותים שלנו גם בשותפויות וגם בחברות הוא פחות או יותר זהה.

<גלי גרוס: יש דברים שהם שונים במקצת, כמו אגרת רישום שותפות כללית, שבה לא נגענו, אבל אגרת רישום שותפות מוגבלת, אגרה שנתית וכל שירותי העיון הם שירותים זהים כאשר העיקר, מטבע הדברים, יש לנו בערך 360,000 חברות הרשומות במאגר וכ-9,000 שותפויות אז מרכז הכובד בצריכת כל השירותים ובתשלום כל האגרות הוא בחברות.

<גלי גרוס: להבנתנו גם אנחנו וגם הציבור מתבלבלים מאוד כאשר בחברות זה 64 שקלים ואילו בשותפויות זה 63 שקלים.

<שגית אפיק: הפער של השקל נגרם כתוצאה מכך שבוועדת החוקה, חוק ומשפט מאשרים את זה ביום ראשון ואילו בוועדת הכספים מאשרים את זה ביום שלישי?

<גלי גרוס: נכון.

<גלי גרוס: הוא נובע מהפרשי ההצמדה.

<גלי גרוס: נכון שהבעיה הייתה אקוטית יותר בתיקון הקודם, שבו בוועדת החוקה, חוק ומשפט אושר בדצמבר 2009 ואילו בוועדת הכספים אושר במרץ 2010.

<גלי גרוס: כל הזמן נשמר ההפרש הזה.

<שגית אפיק: אנחנו כל הזמן המתנו וברגע שבוועדת החוקה, חוק ומשפט אישרו אנחנו אישרנו את זה.

<שגית אפיק: מצד שני, גם לאזרח שרוצה לדעת מה האגרה שחלה עליו הרבה יותר קל לפתוח את התקנות ולראות מספר מאשר לראות הפניה למקום אחר ולחפש את זה שם.

<שגית אפיק: אם נוצר הפרש של שקל – בסדר, אני מבינה.

משה גפני: אני מציע שנכתוב סכום ואם בפעם הבאה יהיה פער בין האישור של ועדת הכספים לבין האישור של ועדת החוקה, חוק ומשפט אז אנחנו נפנה וזהו, אבל היום אנחנו רוצים לעשות את זה יחד, שוועדת הכספים תישאר עם סמכותה.

<גלי גרוס: אגיד בהקשר הזה, לגבי כל הסכומים החדשים שאנחנו קובעים, ובגלל שמועד התחילה לגבי כולם אמור להיות 1 בינואר 2018 גם פה וגם בוועדת החוקה, חוק ומשפט, אז ברגע שנקבע את הסכום של 33 שקלים אין בעיה.

<גלי גרוס: הבעיה מתעוררת לגבי אגרת הרישום והאגרה השנתית, כשבחברות זה סכומים שנקבעים מן העבר, הם לא סכומים חדשים שנקבעו אגב הדבר הזה, ולגביהם יכול להיות קושי.

<גלי גרוס: אני חושבת שיכולה להיות אמירה מהותית של הוועדה, שאומרת שאגרת רישום של שותפות מוגבלת זהה לחברה.

<גלי גרוס: זאת האמירה המהותית, כי במהות זה תאגיד שהוא בעל אופי דומה, וכנ"ל לגבי האגרה השנתית של שותפויות.

<גלי גרוס: ביתר השירותים, בגלל שהתקנות ייכנסו לתוקף באותו מועד והסכומים יקבעו כאן מחדש אני מקווה שהבעיה המתמטית של הפרשי ההצמדות לא תתעורר באותה מידה.

<גלי גרוס: אבל לגבי אגרת הרישום אני חוששת שאם לא נעשה את זה אז נמשיך לגרור את הפערים האלה מדי שנה ואין להם באמת הצדקה, אפילו שעכשיו אנחנו מדברים על כניסה אחודה לתוקף.

<שגית אפיק: לא תיקנתם גם שם את התקנות האלה?

<גלי גרוס: באגרת רישום הוספנו רק הנחה לרישום מקוון של חברה אבל לא נגענו בסכום.

<גלי גרוס: שם יש בעיה.

<גלי גרוס: בכל מה שקבענו סכומים נראה לי שזה פחות בעייתי.

<גלי גרוס: ההצמדות פשוט יתחילו מאותו מועד.

<גלי גרוס: בפועל הציבור, לפחות על פי הניסיון שלנו, לא פותח את התקנות.

<גלי גרוס: הוא מסתכל באתר שלנו לראות מה עלות השירותים ואז הרבה יותר פשוט לו, להערכתנו, ברמה של השקיפות והשירות לציבור, כשהוא רואה "נסח חברה/שותפות – 10 שקלים" והוא לא מתחיל לחפש מה היה כתוב בוועדת העדכון של האגרות בשנה זו וזו.

<גלי גרוס: הרי הסכומים האלה גם מתעדכנים מדי שנה.

<שגית אפיק: על זה ויתרת כבר.

<שגית אפיק: נשארת עם האגרה השנתית, שדווקא לגביה אני לא יודעת מה זה משנה.

<שגית אפיק: למה זה צריך להיות אחיד אם זה נגרר?

<גלי גרוס: אין סיבה שלא.

<גלי גרוס: הסיבה שקבענו את הסכום כפי שקבענו כבר ב-2009 הייתה כדי לאחד סכומים, כי לשיטתנו הם מקבלים אותו סוג של שירותים ואין סיבה לאבחנה הזאת.

<גלי גרוס: בפועל מה שקרה, וזה העדכון האחרון של 1 בינואר 2017, האגרה המופחתת בחברות הייתה 1,116 שקלים והאגרה המופחתת בשותפויות הייתה 1,117 שקלים, כך קרה בפועל; הדיסק בשותפויות עולה 64 שקלים והדיסק בחברות עולה 63 שקלים.

<גלי גרוס: זה מה שקרה כתוצאה מן ההפרשים הקטנים האלה.

<גלי גרוס: נראה לנו שזה מבלבל מאוד.

<גלי גרוס: גם יש שירותים שצריך לעשות אבחנה בין שותפויות לחברות למרות שבפועל אין הבדל.

משה גפני: למה זה מופרד?

<שגית אפיק: כי בתקנות החברות יש הסמכה לאשר על ידי ועדת החוקה, חוק ומשפט ובתקנות השותפויות אין בפקודת השותפויות הסמכה לאף ועדה לאשר את האגרות.

<שגית אפיק: לכן מכוח סעיף 1(ב) לחוק-יסוד: משק המדינה זה מגיע לוועדת הכספים לאשר את האגרות האלה.

<שגית אפיק: ברגע שהם רצו ליצור האחדה הם פנו לוועדת החוקה, חוק ומשפט, שם אישרו את תקנות החברות, והם צריכים לקבל את אישור התיקון בתקנות השותפויות.

משה גפני: אנחנו יכולים עכשיו לאשר את אותו סכום כפי שאישרו בוועדת החוקה, חוק ומשפט?

<שגית אפיק: כן.

<שגית אפיק: זה מה שהיא מבקשת ממך.

<גלי גרוס: זאת הכוונה בכל מקרה.

משה גפני: אז מה הבעיה?

<גלי גרוס: אני רציתי על דרך ההפניה.

משה גפני: את זה הבנתי.

משה גפני: אבל מה מפריע לך שנכתוב גם בזה סכומים עכשיו?

<שגית אפיק: היא מסכימה, למעט בשני מקרים.

<שגית אפיק: במקרים האלה היא אומרת שיישאר ההפרש של השקל.

<שגית אפיק: היא מדברת על שני מקרים שלא אושרו עכשיו.

<שגית אפיק: רוב האגרות שמופיעות כאן אושרו בוועדת החוקה, חוק ומשפט ותחילתן ב-1 בינואר 2018.

<שגית אפיק: ברגע שנאשר את אותם מספרים והמדד ייכנס ב-1 בינואר 2018 לא יהיה הבדל ביניהם.

<שגית אפיק: יחד עם זה, יש את אגרות הרישום והאגרה השנתית לחברות, שלא עדכנו אותן עכשיו מול ועדת החוקה, חוק ומשפט, הסכום שלהן הוא היסטורי משנת 2009-2010.

<שגית אפיק: בסכום הזה יש הפרש של שקל בינינו ובינם.

<שגית אפיק: מכיוון שהמדדים שם לא אחידים מ-2018 אלא הם מדדים שממשיכים מ-2009, ההפרש הזה, שפעם מתבטא בשקל ופעם אולי ביותר או בפחות, יישאר.

<שגית אפיק: לכן בשני המקרים האלה היא מבקשת שתיעשה הפניה לתקנות ההן.

<שגית אפיק: זה בעצם האגרות הכי משמעותיות, אלה האגרות הגבוהות.

<גלי גרוס: כן.

<גלי גרוס: ועדת הכספים כבר קיבלה את העיקרון שצריכה להיות האחדה.

<גלי גרוס: האגרות השנתיות בחברות לא שונו עוד מלפני 2009.

<שגית אפיק: ולשנות עכשיו גם את המדד לגבי שתי האגרות האלה לא יפתור את הבעיה?

<גלי גרוס: זה לא ישנה.

<גלי גרוס: המדד משמר את ההיסטוריה הריאלית של כל השינויים שהיו עד לאותו רגע.

משה גפני: אני מציע שנישאר עדיין עם הסכומים גם כאן.

משה גפני: אני מציע שלקראת ינואר נראה.

משה גפני: אולי נוותר על כל הנושא הזה ונעביר הכול לוועדת החוקה, חוק ומשפט.

משה גפני: אבל כשאנחנו מפנים – אני חושב שזה לא לעניין.

<גלי גרוס: בינואר עוד לא נדע.

משה גפני: כאשר תדעו שיש פערים.

<גלי גרוס: אני מניחה שיהיו פערים כי היו פערים לאורך כל השנים.

משה גפני: נקווה שלא.

משה גפני: אי אפשר.

משה גפני: זה קצת מצחיק.

<גלי גרוס: בגלל זה אני מציעה לצמצם רק לשתי האגרות האלה.

משה גפני: אבל שתי האגרות האלה הן האגרות החשובות.

משה גפני: לא ידעתי את זה.

<גלי גרוס: גם האגרה על העיון של הציבור חשובה.

משה גפני: אני מציע שייקבע סכום.

משה גפני: נחליט עכשיו שלקראת המדד הבא או לקראת מה שיקרה בהמשך נקיים דיון נוסף.

משה גפני: אולי אציע לוותר על זה.

<גלי גרוס: המשמעות היא להתקין את זה מחדש, זה החשש.

<לאה רקובר: נחזור לוועדה אחרי עדכון המדד הבא.

משה גפני: בסדר, ואז נקבל החלטה.

<גלי גרוס: אם כך, התיקון בפרט 1 לא נדרש כי האגרה כבר קיימת.

<גלי גרוס: נוריד אותו.

משה גפני: בסדר.

<דניאל פרץ: אפשר שאלת ביניים?

<דניאל פרץ: לא שמעתי התייחסות לעמותות, למשל.

<דניאל פרץ: הרי זה תחת רשות התאגידים.

<גלי גרוס: לגבי העמותות, היה תיקון מקביל שבוצע גם ביחס לעמותות, שנדון בוועדת החוקה, חוק ומשפט.

<שגית אפיק: זה נדון ואושר שם.

<גלי גרוס: השירותים האלה ניתנים גם לעמותות.

<גלי גרוס: לפעמים יש פערים טכנולוגיים, אבל בעיקרון רוב השירותים זהים.

משה גפני: בואו נסיים את העניין הזה.

<גלי גרוס: אם כך, התיקון בפרט 1 [בפסקה 4(2)] מיותר כי פשוט נשארים עם מה שקיים.

<גלי גרוס: זה יאפס את הסכומים אל מול מה שהיה.

משה גפני: כמה היה קודם?

<גלי גרוס: 10 שקלים.

משה גפני: אז אין הפחתה.

<גלי גרוס: לא, אבל אנחנו רוצים לקבוע עכשיו סכום בסיס שיתע

<גלי גרוס: דכן ב-1 בינואר 2018, מעתה ואילך.

משה גפני: אם יש הפחתה – תגידי.

משה גפני: בשביל זה הדובר נמצא פה...

<גלי גרוס: בסדר.

<גלי גרוס: כאן זה הפחתה משמעותית.

<גלי גרוס: זה בעצם שירות חדש.

משה גפני: כמה היה קודם להערכתך?

<גלי גרוס: קודם התעריף של השירות הזה נגרר אחרי השירות של הדיסק הצרוב, שעלה 64 שקלים בשותפויות.

<גלי גרוס: עכשיו אנחנו מפחיתים את זה ל-33 שקלים.

<גלי גרוס: בעצם זה שירות חדש.

<גלי גרוס: זה שירות שלא נגענו בו בוועדת החוקה, חוק ומשפט ולא קבענו אותו מחדש.

<גלי גרוס: אלה הסכומים שהיו קודם.

<גלי גרוס: אני בודקת ורואה שכן קבענו אותם מחדש, למען הבהירות.

<גלי גרוס: היום תעודת התאגדות בשותפויות עלתה 10 שקלים אבל תעודת שינוי שֵם הייתה כרוכה בעיון בתיק והדפסת עמודים ואז תשלום פר עמוד.

משה גפני: כאן זה מתאזן.

<גלי גרוס: זה מה שקבענו עכשיו בוועדת החוקה, חוק ומשפט.

<גלי גרוס: התיקון בסעיף קטן (ב) מיותר אם אנחנו בעצם לא מאחדים את הסכומים לסכום הקודם.

<גלי גרוס: פה זה הקלה נוספת.

<גלי גרוס: אנחנו מאפשרים תשלום של האגרה המופחתת עד סוף מרץ ולא עד סוף פברואר, גם כדי לעשות האחדה עם העמותות וגם לתת לציבור קצת יותר זמן להתכונן.

<שיר שפר: אז האגרה תישאר 1,117 שקלים ולא 1,116 שקלים?

<גלי גרוס: אני לא רואה טעם לגעת בסכומים כי גם 1,116 שקלים ב-1 בינואר כבר ישתנה.

<גלי גרוס: הפערים באגרות הללו, של הרישום והאגרה השנתית, יישמרו.

<גלי גרוס: אנחנו חשבנו שזה מבלבל מאוד את הציבור וגם פחות נוח לנו אבל זה מה שוועדת הכספים מבקשת.

<שיר שפר: אז משאירים כפי שזה עכשיו, 1,117 שקלים.

<גלי גרוס: כן.

<גלי גרוס: אין טעם לגעת בזה כי התיקון הזה לא ימחק את הפערים.

<גלי גרוס: גם התיקון בסעיף קטן (ה) מיותר.

<שגית אפיק: כי משאירים את הסכום ולא צריך הפניה.

<שיר שפר: הוא נשאר 1,484 שקלים.

<גלי גרוס: זה בכל מקרה.

<גלי גרוס: גם סעיף קטן (ד) וגם סעיף קטן (ה) נשארים בלי תיקונים.

משה גפני: אבל לא ראיתי הפחתות.

<גלי גרוס: ההפחתה המשמעותית הייתה בנושא של 33 שקלים לעומת 64 שקלים.

<גלי גרוס: זה נוגע לשירות הנפוץ ביותר; בשינוי שיטת התעריפים; וגם בהארכה של מועד ההגשה.

<גלי גרוס: בכל מקרה מאחדים את זה ביחד עם התקנות שהותקנו בוועדת החוקה, חוק ומשפט.

<גלי גרוס: כל ההוראות ייכנסו לתוקף ב-1 בינואר 2018.

<גלי גרוס: "בתוקף סמכותי לפי סעיף 25 לחוק המשכון, התשכ"ז-1967, באישור שר האוצר לפי סעיף 39ב לחוק יסודות התקציב, התשמ"ה-1985, ובאישור ועדת הכספים של הכנסת לפי סעיף 1(ב) לחוק יסוד: משק המדינה, אני מתקינה תקנות אלה:

<גלי גרוס: גם התחילה של התקנות האלה תהיה ב-1 בינואר 2018, י"ד בטבת התשע"ח.

משה גפני: יש הערות?

משה גפני: אין.

משה גפני: אני ניגש להצבעה על תקנות השותפויות (רישום ואגרות) (תיקון), התשע"ח-2017, עם השינויים שנאמרו פה במהלך הדיון.

משה גפני: מי בעד אישור התקנות?

משה גפני: בעד – פה אחד

משה גפני: אין מתנגדים ואין נמנעים.

משה גפני: התקנות אושרו פה אחד.

משה גפני: אני עובר להצבעה על תקנות המשכון (סדרי רישום ועיון) (תיקון), התשע"ח-2017, כאמור עם השינויים שנאמרו במהלך הדיונים.

משה גפני: מי בעד אישור התקנות?

משה גפני: בעד – פה אחד.

משה גפני: אין מתנגדים ואין נמנעים.

משה גפני: התקנות אושרו.

משה גפני: אני מודה לכם מאוד.